Det er vigtigt at rengøre sine proteser på daglig basis. Både hel- og delproteser skal behandles som var det ens egne tænder. De tænder, du har tilbage, som er dine egne, skal fortsat børstes som normalt. Ligeledes skal proteserne på daglig basis tages ud og børstes som var det almindelige tænder. I forbindelse med, at du får din protese, vil din tandlæge instruere dig i, hvordan du bedst muligt kan rengøre både dine tænder og protesen. Det er uundgåeligt, at madrester sætter sig fast i protesen, når patienten spiser. Vi anbefaler derfor, at protesen tages ud og bliver skyllet eller børstet efter, at der er indtaget et måltid.
Rengøring af protesen:
Brug koldt vand og håndsæbe uden parfume til at rense protesen.
Tandpasta kan bruges i stedet for sæbe, hvis det ikke indeholder kraftig slibemiddel, da dette kan beskadige tandprotesen.
Husk at rengør protesen både udenpå og indvendigt.
OBS: Rengør aldrig protesen med varmt vand, da dette kan påvirke protesens form.
Ligesom at almindelige tænder kan få tandsten og misfarvninger, kan en protese lige såvel få det. Hvis du oplever, at dine proteser har tandsten og/eller misfarvninger kan det blive renset hos tandlægen.